Piedņestras Valsts drošības ministrija

Piedņestras Moldāvu Republikas Valsts drošības ministrija, no 2012. līdz 2016. gadam — PMR Valsts drošības komiteja, ir starptautiski neatzītās Piedņestras Moldāvu Republikas (PMR) valsts drošības iestāde. Tā veic pretizlūkošanas funkcijas, nodrošina valsts iekšējo drošību, militāro un ekonomisko izlūkošanu un aizsargā PMR valstiskumu, kā arī pārrauga valsts robežu aizsardzību.

Pirmais tās ministrs no 1992. līdz 2011. gadam bija kādreizējais Rīgas OMON darbinieks Vladimirs Antjufejevs.

 Vēsture 
1992. gada 16. maijā tika izdots dekrēts "Par republikānisko drošības pārvaldi".

1992. gada 8. septembrī PMR Augstākā Padome pieņēma rezolūciju "Par Piedņestras Moldāvu Republikas valdības iestāžu struktūras uzlabošanu". Saskaņā ar šo lēmumu, tika likvidētas līdz šim esošās valsts pārvaldes iestādes, tajā skaitā Valsts drošības pārvalde, un ieviesta jauna struktūra. Saskaņā ar rezolūciju, Valsts drošības pārvaldes vietā tika izveidota Valsts drošības ministrija.

Viens no svarīgākajiem VDM uzdevumiem bija nodrošināt valsts robežas aizsardzību, kas noteica nepieciešamību izveidot robežsardzes vienību. PMR Valsts drošības ministrijas robežsardzes vienība tika izveidota saskaņā ar PMR prezidenta 1992. gada 14. septembra dekrētu "Par PMR VDM robežsardzes vienības izveidošanu" bijušās Padomju armijas militārās vienības teritorijā.

1993. gada 1. martā Valsts drošības ministrijas struktūrā tika izveidots atsevišķais rezerves robežsardzes kazaku pulks. Jau 1993. gada 14. septembrī Tiraspoles Slavas memoriālā kazaki-robežsargi deva uzticības zvērestu Piedņestras Moldāvu Republikai un tās iedzīvotājiem.

1997. gada 16. maijā par nopelniem labā republikas drošības nodrošināšanā un saistībā ar VDM izveidošanas 5. gadadienu, ministriju apbalvoja ar Goda ordeni.

2000. gada 16. maijā PMR prezidents Igors Smirnovs pasniedza ministrijai kaujas karogu, kas izveidots ar prezidenta dekrētu.

2000. gada septembrī VDM Valdības komunikācijas departaments tika reorganizēts par neatkarīgu valsts iestādi — "Prezidenta komunikācijas dienestu", kas ir Republikas prezidenta administrācijas pakļautībā.

2002. gadā ar PMR prezidenta dekrētu tika noteikta Piedņestras Moldāvu Republikas Valsts drošības aģentūru diena. To katru gadu svin 16. maijā.

2012. gada 24. janvārī ministriju pārveidoja par Piedņestras Moldāvu Republikas Valsts drošības komiteju ().

2016. gada 28. aprīlī tika izdots PMR prezidenta dekrēts Nr. 172 "Par heraldiskās zīmes — Piedņestras Moldāvu Republikas Valsts drošības komitejas emblēmas izveidošanu". Tā paša gada 19. decembrī ar PMR prezidenta dekrētu Nr. 10 Valsts drošības komiteju pārdēvēja par Piedņestras Moldāvu Republikas Valsts drošības ministriju.

2022. gada 25. aprīlī pulksten 17:45 ministrijas galvenajā mītnē Tiraspolē notika vairāki sprādzieni, vēlāk blakus ēkai tika atrasti vairāki priekšmeti, kas atgādināja granātmetēju tubusus. Tā bija daļa no nezināmas autorības uzbrukumu sērijas, kas tajā gadā notika Piedņestras Moldāvu Republikā (PMR). Vainīgais nav zināms, taču, iespējams, sprādzieni bija daļa no bija Krievijas vai PMR organizētas "viltus karoga" operācijas.

 Darbības jomas 
 izlūkošana;
 robežsardze;
 pretizlūkošana;
 terorisma apkarošana;
 noziedzības apkarošana;
 informācijas drošības nodrošināšana.
Pārējās VDM orgānu darbības jomas nosaka PMR likumdošana.

 VDM struktūru uzbūve 

 teritoriālās drošības struktūras;
 drošības struktūras PMR bruņotajos spēkos;
 valsts drošības dienesta struktūras ministrijas ietvaros;
 atbalsta vienības;
 PMR VDM robežsardzes vienība;
 PMR VDM atsevišķais rezerves robežsardzes kazaku pulks.

 Vadība 
Piedņestras Moldāvu Republikas prezidents kontrolē Valsts drošības ministrijas struktūru darbību. Ministriju vada ministrs, kuru likumā noteiktajā kārtībā ieceļ amatā un atbrīvo no amata Piedņestras Moldāvu Republikas prezidents.

# Vārds, uzvārds Dienesta pakāpe Pilnvaru termiņš  Piezīmes 1.  Vladimirs AntjufejevsВладимир Антюфеев  ģenerālleitnants 1992. gada 8. septembris — 2011. gada 30. decembris  No 2011. gada 30. decembra līdz 2012. gada 17. janvārim Antjufejevs bija valsts drošības ministra pienākumu izpildītājs, bet Valērijs Juņevičs no 2012. gada 17. janvāra līdz 24. janvārim pildīja valsts drošības ministra pienākumus. 2.  Vladislavs FinaginsВладислав Финагин ģenerālmajors 2012. gada 24. janvāris — 2013. gada 17. maijs   3.  Nikolajs ZemcovsНиколай Земцов pulkvedis 2013. gada 22. oktobris — 2014. gada 21. maijs No 2013. gada 17. maija līdz 22. oktobrim Nikolajs Zemcovs bija VDK priekšsēdētāja pienākumu izpildītājs 4.  Mihails LapickisМихаил Лапицкий ģenerālmajors 2014. gada 21. maijs — 2017. gada 1. jūnijs  5.  Valērijs GebossВалерий Гебос ģenerālleitnants 2017. gada 1. jūnijs — pašlaik 

 Piezīmes un atsauces 

 Piezīmes 

 Atsauces 

Kategorija:Izlūkošanas dienesti
Kategorija:Piedņestras politika
Kategorija:Piedņestra